Folketing
2000-01-20

Jeg må til min store forbavselse tage til efterretning, at hr. Poul Erik Dyrlund ikke kan se den sammenhæng, ja, jeg er næsten målløs. Selvfølgelig er der da en sammenhæng, når man ændrer reglerne for, hvornår man stopper udbetalingen fra a-kassen til de medlemmer, som ellers modtager ydelse under en konflikt. Man ændrer disse vilkår ganske radikalt, bl.a. ved at opgørelsen ikke foregår på afdelingsniveau, og at det ikke skulle være et indgreb i de vilkår, der er gældende for overenskomstforhandlinger, har jeg overhovedet ingen forståelse for, at nogen ikke kan have forståelse for. Men det er der nok ikke noget at gøre ved.